नई दिल्ली/कोटा/जयपुर। अंडर ग्रेजुएट मेडिकल कॉलेजों में प्रवेश के लिए देश में पहली बार हुई नेशनल एलिजिबिलिटी कम एंट्रेंस टेस्ट (नीट) का रिजल्ट घोषित कर दिया गया है। इसमें आयुष गोयल ने 720 में से 691 अंक लेकर टॉप किया है। आयुष पिछले दो साल से कोटा में पढाई कर रहे हैं। वे मूलत: कोलकाता के रहने वाले हैं।
उनके पिता विवेक गोयल बिजनेसमैन और मां नीलम गृहिणी हैं। पीलवा (जोधपुर) निवासी किसान सोहनलाल के बेटे सुनील बिश्नोई ने ओबीसी वर्ग में 33वीं रैंक हासिल की है। वे प्रदेश में पहले स्थान पर रहे हैं। जयपुर से अनिरुद्ध कपूर ने जनरल कैटेगिरी में 22वीं रैंक हासिल की है। उनकी स्टेट में चौथी रैंक रही।
3.66 लाख छात्रों ने किया क्वालीफाई
सीबीएसई बोर्ड में नीट के संयुक्त सचिव जोसफ इमेनुअल ने बताया कि इस साल अखिल भारतीय स्तर पर नीट परीक्षा देश के 85 शहरों में 1251 सेंटरों पर आयोजित की गई थी। इसमें 6,58,040 छात्र शामिल हुए थे। इनमें से 3,66,317 छात्रों ने क्वालीफाई किया है। सामान्य वर्ग की कैटेगरी में 1,57,214 छात्रों ने 50 परसेंटाइल हासिल कर क्वालीफाई किया है।
जितना पढ़ो, एकाग्रता से पढ़ो, यह सफलता का मंत्र : आयुष
नीट में टॉपर रहे आयुष ने अपनी सफलता का राज बताते हुए कहा कि मैंने कभी बंद कमरे में पढ़ाई नहीं की। जब मन करता तब पढ़ाई करता और जब मन करता तब क्रिकेट खेलने पार्क में निकल जाता। केवल पढ़ते रहने से ही सक्सेस नहीं मिलती, बल्कि जितना पढ़ो, उसे एकाग्रता से पढ़ो और पूरा करो, यह सफलता का मंत्र है।
मणिपुर मेडिकल एंट्रेंस टेस्ट में इस साल 88वीं रैंक मिली थी, लेकिन उसे भुलाकर इस मुकाम तक पहुंचा हूं। जिस समय रिजल्ट आया, उस समय मैं मुंबई में बायो ओलिंपियाड के फाइनल स्टेज की क्लास में था, लेकिन जश्न मनाने निकलने से पहले क्लास पूरी की।
जयपुर के अनिरुद्ध ने 22वीं रैंक हासिल की
सीबीएसई की ओर से बुधवार को नीट यूजी-2013 का रिजल्ट घोषित कर दिया गया है। यह एग्जाम 15 मई को देश के सभी प्राइवेट और गवर्नमेंट मेडिकल कॉलेजों में एमबीबीएस कोर्स में एडमिशन के लिए आयोजित की गई थी। देशभर से इस एग्जाम में करीब सात लाख स्टूडेंट्स बैठे थे। ऑल इंडिया लेवल पर जयपुर से अनिरुद्ध कपूर ने जनरल कैटेगरी में 22वीं रैंक हासिल की है। उनकी स्टेट रैंक चौथी है।
hin_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva